Den Nord-Cimbriske Tilskuer, 1836-02-08
J Kiel har almindeligt udbredt sig det Rygte, at Justitsraad Jasper i Slesvig, der som bekjendt for kort siden havde Kassedefect som Stempelpapiirsforvalter (som dog senere er dækket) og som Følge deraf fandt sig foranlediget til at opgive sine Embeder, skulde blive ansat der ved Universitetet som Professor i Lovkyndigheden. Dog Mange drage dette Rygte ikke uden Grund i Tvivl. (Eckf. Av.)J Aarhuus Avis No. 19 findes følgende Opfordring til Danmarks Geistlighed." Medens Landet har gjenlydt af Glædesyttringer, over den Agtelse og Tillid, Hs. Maj. Kongen. har viist Folket ved at indrømme det en raadgivende Stemme i de vigtigste fædrelandske Anliggender, er der dog een Stand i Danmark, derikke, saaledes som den ønskede, kan deeltage i hine Yttringer, fordi det maa forekomme den, som om den, medens Landets øvrige Børn ere saa rundeligt betænkte, næsten spiller et Stedbarns Rolle. Det er den geistlige Stand. Vi bør vel, uden at fornærme de øvrige agtværdige Stænder, paastaae, at de Jnteresser, hvis Varetagelse er betroet Geistligheden, i Vigtighed kunne maale sig med hvilke andre, man vil nævne, samt at den geistlige Stand aldrig har holdt sig tilbage, hvor det gjaldt, at give Prøver paa sand Hengivenhed for Konge og Fædreland. Vi nægte derfor ikke, at vi, da den nye Jnstitution bebudedes, begyndte at nære noget Haab om vore trykkende Vilkaars Forbedring. Dette Haab have vi desværre ikke seet opfyldt. Bonden, endogsaa Fæstebonden, er valgberettiget; Arvefæstebonden, er valgbar, medens Præsten hverken er valgbar eller valgberettiget. Det har været en stor Ydmygelse for vor Stand, at see sig saa ganske, og saa offentligt, udelukket fra al Deeltagelse i den betydningsfulde Valghandling. En umiddelbar Følge deraf har været, at medens Bonde, Borger og Jorddrot see sig repræsenterede i Stænderforsamlingen ved Mænd af deres eget Valg, staaer hele den talrige geistlige Stand uden Stedfortræder. Vel har det allernaadigst behaget Hs. M. Kongen, ogsaa at udnævne tvende Geistlige til, i hver Stænderforsamling at tage Sæde; men de sidde ikke der som Geistlighedens Committerede, og have altsaa med Hensyn paa den, intet egentlig Ansvar. Alligevel saae vi med Haab og Tillid op til de Ordensbrødre, Kongen beærede med sit Valg, og forventningsfulde ledsagede vi, Skridt for Skridt, Forhandlingerne i Roeskilde. J fire Maaneder have nu allerede disse Forhandlinger varet. De meest blandede Æmner ere blevne bragte paa Bane; de meest forskjellige Jnteresser drøftede. Den juridiske Embedsmand, Kjøbmanden, Bonden, Skolelæreren og Skoledisciplen have fundet deres varme, nidkjære Talsmænd; men for Præsterne har Jngen opløftet sin Stemme. Vi havde ventet og Saameget af Biskop Mynster. Han har al den Jndsigt og Erfaring, vi kunde ønsket vor Stands Repræsentant, om den var værdiget Nogen. Han har gjennemgaaet de fleste Stadier, af Præstelivet, indtil han nu staaer der som den danske Geistligheds Primas. Vi vare forvissede om, at han, i denne sin ophøiede, sorgfrie Stilling, ikke vilde have glemt, hvorledes han, som fattig Landsbyepræst i Spiellerup, har været tilmode. Men vi have ikke hørt ham opløfte sin Stemme een eneste Gang for den danske Geistlighed. Hvilke Erfaringer har han ikke havt Leilighed til at gjøre. Hvilken bevæget Tid har han ikke gjennemlevet, Hvilket betydelige Pund af Veltalenhed har ikke den gavmilde Natur betroet ham, Men for sine stakkels Ordensbrødre, som ved alle Omgivelser erindres om, at de leve i ecclesia pressa, har han ikke talet et Ord ikke eet eneste. Birch har dog talt Skolelærernes Sag, og det har glædet os hjerteligt, thi deres Sag har længe været vores. Callisen har dog i Itzehoe grebet et Æmne, som for Sjelesørgeren er af uberegnelig Vigtighed. Men Mynster tier. - Det er at vente, at Forhandlingerne i Roeskilde haste med deres Ende. Vi henstille til vore Medbrødre, om vi ikke bør gribe Tiden i Flugten, og, formedelst en Petition, indkomme for Stænderne med vore Forslag, vore Ønsker, vore Besværinger. En saadan Petition vilde, efter vor Formening, ikke blot være loyal men endogsaa i alle Henseender pligtmessig, vel at mærke, naar den ei allene sysselsætter sig med de udvortes Tryk, hvorunder den geistlige Stand, lider, men ogsaa tog fortrinligt Hensyn til de væsentlige Hindringer, som deels een og anden Mangel i Lovgivningen, deels en ufuldkommen Overholdelse af hensigtsmæssige Lovbud, lægge i Veien for Præstens Virksomhed som Folkelærer og Sjelesørger. - Vi ere ni Præster i Aarhuus Stift, som have forenet os i dette Øiemeed, at lade en Opfordring til en saadan PetitionsAffattelse og Jndsendelse udgaae til vore Embedsbrødre i hele Riget. Tænder Funken, som vi haabe, da Tønder vel ingensteds fattes, saa træde vi helst tilbage i Skyggen, og forbeholde os kan, at underskrive, hvad de Fleste maatte bifalde, dog ere vi meget villige til at modtage Medbrødres hidsigtende skriftlige Udarbeidelser, og at benytte dem efter de resp. Forfatteres Ønsker. Naar de, under Mærket IX" indlægges paa Adressecontoiret i Aarhuus, ville de sikkert komme os tilhænde. Det give Gud, Skrevet paa vor elskede Konges Fødselsfest, den 28de Januar 1836.